Список на вонсончеви планети забележани од вселенско летало Кеплер

Списокот на вонсончеви планети забележани од страна на вселенското летало Кеплер содржи тела со со широк спектар на својства, значаен распон на орбитални растојанија, маси, полупречници, состав, населивост, и спектралниот тип на матичните ѕвезди. , вселенското летало Кеплер и дополнителните прегледи забележале и потврдиле 2.300 планети, вклучувајќи ги тука врелите јупитери, суперземјите, кружноорбитните планети, и планетите сместени во животопогодниот појас на нивните матични ѕвеезди. Дополнително, Кеплер забележал и 3.601 планетарен кандидат и 2.165 затемнувачки двојни ѕвезди.

Покрај забележувањето на самите планети, Кеплер ги забележал и својствата на претходно познатите вонсончеви планети. Јавно достапните податоци на мисијата биле употренбени од различни независни групи надвор од НАСА, како што се на пример Планетарните Ловци независен граѓански проект, за да забележат неколку планети во орбита на ѕвезди кои се познати како занимливи Кеплерови тела.

Кеплер, е лансиран на 7 март 2009 година, со цел да набљудува одреден неподвижен дел од небото во видлива светлина и да ги измери светлинските криви на различните ѕвезди во полето на набљудување, во потрага по планети во премин пред нивните матични ѕвезди користејќи го методот на премин. Од лансирањето на леталото, сепак, и екипата при НАСА и независните истражувачи изнашле нови начини за забележување на планетите,како што се на пример методот на временска промена при премин и релативистичкото зрачење. Дополнително, предложено е да се користи методот на гравитациска леќа за да се забележат со помош на Кеплер компактните тела, како што се белите џуџиња, неутронските ѕвезди и црните дупки. Со помош на Кеплер е мерена и одбиената светлина од некои од познатите планети, со што се забележале планети кои не можела да се откријат со помош на методот на премин како и придонесот во подобрувањето на знаењето за одликите на планетите кои веќе биле познати.

На 26 февруари 2014 година НАСА го објави откривањето на 715 новопотврдени вонсончеви планети околу 305 ѕвезди од страна на вселенското летало Кеплер. Вонсончевите планети биле забележани со употреба на сатистички техники познати како „потврдување со многукратност“. 95% од забележаните вонсончеви планети биле помали од Нептун и четири, вклучувајќи го тука и *Кеплер-296f*, биле помалку од 2 1/2 од големината на Земјата и биле во животопогодниот појас каде површинските температури биле погодни за постоење на течна вода на површината.

File:KnownExoplanets-Sizes-20160510.jpg|Хистограм на вонсончеви планети по големина - златните столбови ги претставуваат најново забележаните и потврдени вонсончеви планети.(10 мај 2016 година).
File:ExoplanetDiscoveries-Histogram-20160510.jpg|Хистограм на забележани вонсончеви планети - златните столбови ги претставуваат новите планети забележани со методот „потврдување со многукратност“ (10 мај 2016 година).


На 10 мај 2016 година, НАСА објавила дека Кеплеровата мисија потврдила нови 1.284 вонсончеви планети. Врз основа на големините на некои од планетите, околу 550 од нив се можни кандидати за каменести планети. Девет од нив се во орбита во животопогодниот појас околу нивните матични ѕвезди.

## Табела
Сите вонсончеви планети кои се забележани се во едно од трите северни соѕвездија Лебед, Лира и Змеј, кои се во полето на набљудување на Кеплеровиот фотометар.

## Наводи
**Белешки**

**Наводи**

## Надворешни врски
* Kepler - Discoveries - Summary Table 

 

*Вонсончеви планети забележани од Кеплер
Категорија:Кеплер (вселенско летало)
Забележани од страна на вселенското летало Кеплер
*